## Obvezatne upute broj LS I - redoslijed izbornih radnji i tijek rokova za provedbu prijevremenih izbora za članove Gradskog vijeća Grada Iloka, članove Općinskog vijeća Općine Goričan, članove Općinskog vijeća Općine Klis, članove Općinskog vijeća Općine Lokve i članove Općinskog vijeća Općine Višnjan-Visignano

### NN 22/2012 (23.2.2012.), Obvezatne upute broj LS I - redoslijed izbornih radnji i tijek rokova za provedbu prijevremenih izbora za članove Gradskog vijeća Grada Iloka, članove Općinskog vijeća Općine Goričan, članove Općinskog vijeća Općine Klis, članove Općinskog vijeća Općine Lokve i članove Općinskog vijeća Općine Višnjan-Visignano

DRŽAVNO IZBORNO POVJERENSTVO REPUBLIKE HRVATSKE

595

Na temelju članka 30. stavka 1. Zakona o izborima članova predstavničkih tijela jedinica lokalne i područne (regionalne) samouprave (»Narodne novine«, broj 44/05 – pročišćeni tekst, 44/06, 109/07 i 24/11, u daljnjem tekstu: Zakon) Državno izborno povjerenstvo Republike Hrvatske propisuje

OBVEZATNE UPUTE BROJ LS I

REDOSLIJED IZBORNIH RADNJI I TIJEK ROKOVA ZA PROVEDBU PRIJEVREMENIH IZBORA ZA ČLANOVE GRADSKOG VIJEĆA GRADA ILOKA, ČLANOVE OPĆINSKOG VIJEĆA OPĆINE GORIČAN, ČLANOVE OPĆINSKOG VIJEĆA OPĆINE KLIS, ČLANOVE OPĆINSKOG VIJEĆA OPĆINE LOKVE I ČLANOVE OPĆINSKOG VIJEĆA OPĆINE VIŠNJAN-VISIGNANO

1. Odlukom Vlade Republike Hrvatske od 23. veljače 2012. raspisani su prijevremeni izbori za članove Gradskog vijeća Grada Iloka, članove Općinskog vijeća Općine Goričan, članove Općinskog vijeća Općine Klis, članove Općinskog vijeća Općine Lokve i članove Općinskog vijeća Općine Višnjan-Visignano. Odluka Vlade Republike Hrvatske stupa na snagu 23. veljače 2012.

Izbori će se održati u nedjelju 25. ožujka 2012.

2. Rokovi teku od

24. veljače 2012. u 00:00 sati.

3. Prijedlozi lista kandidata za izbor članova predstavničkog tijela moraju biti zaprimljeni (prispjeti) nadležnom izbornom povjerenstvu najkasnije u roku 12 dana od dana raspisivanja izbora, dakle

6. ožujka 2012. do 24:00 sata

(članak 17. Zakona).

4. Nadležno izborno povjerenstvo utvrdit će i u javnim glasilima objaviti sve pravovaljano predložene liste za izbor članova predstavničkog tijela kao i zbirnu listu, u roku 48 sati od isteka roka za kandidiranje, dakle

8. ožujka 2012. do 24:00 sata

(članak 23. stavak 1. Zakona).

5. Izborna promidžba počinje danom objave zbirne liste i traje zaključno do 24 sata prije dana održavanja izbora, dakle do

23. ožujka 2012. do 24:00 sata

(članak 24. stavak 1. Zakona).

6. Zabrana izborne promidžbe /izborna šutnja/, kao i objavljivanja privremenih rezultata ili procjena rezultata izbora traje u tijeku cijelog dana koji prethodi danu održavanja izbora kao i na dan održavanja izbora do zaključno 19 sati, dakle od

24. ožujka 2012. u 00:00 sati do

25. ožujka 2012. u 19:00 sati

(članak 26. stavak 1. Zakona).

7. Političke stranke dužne su odrediti članove pojedinih biračkih odbora i dostaviti njihova imena nadležnom izbornom povjerenstvu najkasnije osam dana prije dana održavanja izbora, dakle

16. ožujka 2012. do 24:00 sati

(članak 44. Zakona).

Ne odrede li ih, odnosno ukoliko prijedlozi ne prispiju nadležnom izbornom povjerenstvu, nadležno izborno povjerenstvo samostalno će odrediti članove biračkih odbora.

(članak 44. Zakona).

8. Nadležno izborno povjerenstvo mora imenovati članove i zamjenike članova biračkih odbora najkasnije pet dana prije dana održavanja izbora, dakle

19. ožujka 2012. do 24:00 sata.

(članak 44. Zakona).

9. Nadležno izborno povjerenstvo objavit će koja su biračka mjesta određena, s naznakom koji birači imaju pravo glasovati na pojedinim biračkim mjestima, najkasnije osam dana prije dana održavanja izbora, dakle

16. ožujka 2012. do 24:00 sata

(članak 46. stavak 3. Zakona).

10. Glasovanje traje neprekidno

25. ožujka 2012. od 7:00 do 19:00 sati

Biračko mjesto se zatvara u 19:00 sati. Biračima koji su se zatekli na biračkom mjestu omogućit će se glasovanje i nakon 19:00 sati.

(članak 54. stavak 1. Zakona).

11. Birački odbor mora u što kraćem roku dostaviti zapisnik o svom radu s ostalim izbornim materijalom nadležnom izbornom povjerenstvu a najkasnije u roku 12 sati od zatvaranja biračkog mjesta, dakle

26. ožujka 2012. do 7:00 sati.

(članak 63. Zakona).

12. Nadležno izborno povjerenstvo utvrdit će rezultate glasovanja na biračkim mjestima na svom području najkasnije u roku 24 sata od zatvaranja birališta, dakle

26. ožujka 2012. do 19:00 sati.

(članak 64. stavak 1. Zakona).

13. Kad nadležno izborno povjerenstvo utvrdi rezultate glasovanja odmah će objaviti rezultate izbora sukladno zapisniku o radu izbornog povjerenstva.

(članak 68. Zakona).

14. Zaštita izbornog prava ostvaruje se u skladu s odredbama članaka 55. do 62. Zakona.

15. Ove Obvezatne upute stupaju na snagu danom objave u »Narodnim novinama«.

Klasa: 013-06/12-03/01
Urbroj: 507-12-01
Zagreb, 23. veljače 2012.

Predsjednik
Branko Hrvatin, dipl. iur., v. r.

Uputa, NN 22/2012-595